Følgende bestemmelser gjelder for tildeling av æresmedlemskap i Bagabu UL:

1. Æresmedlemskap er lagets høyeste utmerkelse.
2. Æresmedlemskap kan tildeles personer som enten:

a)  Har utført fremragende
og fortjenestefullt arbeid for laget gjennom mange år, og/eller

b)  Har lagt ned en spesielt stor administrativ innsats over lang tid, og/eller

c)  Har bidratt i en eller flere spesielle saker som har fått stor betydning for laget, og/eller

d)  Gjennom mange år, så vel på scenen som bak, som administrativt, har betydd svært mye for miljø, samhold og trivsel i laget, og/eller

e) Som aktiv utøver i laget, og gjennom fremragende prestasjoner har vært en god ambassadør for laget og et forbilde for andre i laget.

1. Styret skal til enhver tid kunne vurdere kandidater som kan utnevnes til æresmedlemmer på bakgrunn av forslag fremmet av medlemmer.
2. Det er et samlet styre som utnevner æresmedlemmer.
3. Markering av utnevnelsen skjer i lagets årsmøte eller ved større arrangement som jubileumsmarkeringer og lignende.
4. Æresmedlemmer tildeles gratis livslangt medlemskap i laget.
5. Den som utnevnes til æresmedlem skal motta et synlig bevis på utnevnelsen i form av et diplom og blomster.
6. Det skal opprettes et arkiv over æresmedlemmene med begrunnelse for tildelingen. Oversikt skal finnes på lagets hjemmeside.
7. Æresmedlemmer skal inviteres til jubileer og andre store tilstelninger i lagets regi.

Vedtatt av styret 13.04.2021